OpenLLM-France/wikimedia huggingface dataset:
# Yezh dezrannel

Er yezhoù dezrannel (saozneg : analytic pe isolating language), an darn vrasañ eus ar morfemoù zo morfemoù distag, da lavaret eo e c'hellont bezañ implijet evel gerioù hepmuiken Ar c'hontrol-mik eo ar re-mañ diouzh ar yezhoù sintezel hag a ra diouzh o zu gant meur a vorfem stag evit merkañ perzhioù yezhoniel ar ger-mañ-ger. Er yezhoù dezrannel e verker perzhioù yezhoniel ar gerioù er frazenn hervez o urzh enni.
Ur yezh dezrannel anavezet mat eo ar sinaeg. Da skouer :
"Ma holl vignoned a fell dezho debriñ vioù" :
| 我 | 所有 | 的 | 朋友 | 都 | 要 | 吃 | 鸡 | 蛋; |
| wǒ | suǒyǒu | de | péngyou | dōu | yào | chī | jī | dàn |
| Me | holl | [rannig perc'hennañ] | mignon(ed) | holl | fellout | debriñ | yar | vi(où) |
Evel ma tiskouez mat ar skouer-mañ, pep silabenn (pep eil a-wechoù) a dalvez d'ur mennad. Ouzhpenn-se e weler mat penaos e vez implijet daou c'her (pe daou vorfem) da dalvezout da holl (所有 suǒyǒu ha 都 dōu). Setu unan eus ar perzhioù kevreadel a gaver alies er yezhoù dezrannel.
Meur a yezh dezrannel all zo en Azia ar Gevred, evel an thai (pe taeg) hag ar vietnameg.
Pa geñverier ar frazenn sinaek gant he zroidigezh vrezhonek e weler splann penaos e vez implijet meur a vorfem stag (kengerioù) e brezhoneg evit merkañ perzhioù yezhoniel. Sklaeroc'h c'hoazh eo an diforc'h etre ar yezhoù dezrannel evel ar sinaeg hag ar yezhoù sintezel pa vezont lakaet keñver-ouzh-keñver gant yezhoù evel an alamaneg :
| Der Mann | Der Mann | Die Männer | Die Männer |
| Der | Mann | Die | Männer |
| anger-mell strizh | denanv-kadarn nominativel gourel unander | anger-mell strizh | dudanv-kadarn nominativel gourel liester |

## Perzhioù pennañ ar yezhoù dezrannel

Peurliesañ e vez savet gerioù evit komz eus mennadoù difetis dre implijout meur a c'her (pe vorfem distag), da lavaret eo ez implij ar yezhoù dezrannel gerioù kevrennek kentoc'h evit gerioù savet dre zisplegadur en ur implijout morfemoù stag : kengerioù, da skouer.
Dre ma reont hep merkañ perzh yezhoniel pep ger dre ouzhpennañ morfemoù resis, ar yezhoù dezrannel a rank sevel o frazennoù hervez reolennoù kevreadel kalz strishoc'h evit er yezhoù sintezel evit merkañ perzh pep elfenn er frazenn. E sinaeg, da skouer, e vez implijet rannoùigoù distag arbennik evit merkañ liammoù perc'hennañ ha n'eo ket ar genitivel evel e saozneg :
| (zh) | 人 rén | 的 de | 书 shū |
| (br) | "den" | [rannig-perc'hennañ] | "levr" |
| (en) | the man | 's | book |
| (br) | “ levr an den » | “ levr an den » | “ levr an den » |
Techet e vez ar yezhoù dezrannel da rediañ ar gomzerion da lakaat o skiant-prenet da dalvezout , pa dennont da draoù na vezont ket lavaret evit kompren ar frazennoù, rak ne vez ket merket en un doare ken resis ha gant ar yezhoù sintezel al liammoù etre elfennoù disheñvel ar frazenn.

## Pennadoù kar

* Renkadur hervez ar vorfologiezh
* Yezh sintezel
* Yezh daspegel
* Yezh liessintezel

## Notennoù

* ↑ Gwelout ivez : Yezh enteuzel.
# Yezh ar Sinoù Spagnolek

Yezh ar Sinoù Spagnolek (Spagnoleg: Lengua de Señas Española, LSE) a zo ur yezh dre sinoù implijet gant kumuniezh ar re vouzar e Spagn (2.384.000) hag e meur a stad all.

## Notennoù

* ↑ Lengua de Señas Española
* ↑ Deaf Population Spain
# Yezh ar Sinoù Svedek

Yezh ar Sinoù Svedek (Svedeg: Svenskt teckenspråk, STS) a zo ur yezh dre sinoù implijet gant Kumuniezh ar re vouzar e Sveden (10 000) hag e meur a stad all.

## Notennoù

* ↑ Svenskt TeckenSpråk
* ↑ Deaf Population Sweden
# Tourig-ar-prad

C'hoari tourig-ar-prad a zo c'hoari kerzhout war an daouarn gant an divhar er vann.
N'eo ket tre en em zerc'hel war ar penn eta, evel a vez graet er yoga, lakaomp.

## Pennad kar

* tour
# Tourmantin

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Tourmantin a zo
* gwez, ar gwez-tourmantin,
* rousin, a denner eus ar gwez-tourmantin,
** al liñvenn strilhet diwar ar rousin-se
# Touristerezh

Pleustriñ war an touristerezh a zo beajiñ ha chom pell eus ar gêr e-pad ouzhpenn un nozvezh.
Er penn-kentañ ne veze komzet eus touristerezh nemet pa veze baleet evit en em ziduiñ (ha fall ha fonnus, ouzhpenn-se, alies a-walc'h). Bremañ e c'holo industriezh an touristerezh an holl obererezhioù ekonomikel (treuzdougen, letioù, pretioù, hag all) a vez implijet p'en em ziblas un den en un doare digustum. Hag e c'hall bezañ evit ober aferioù ("touristerezh aferioù) pe evit ur pirc'hirinaj ("touristerezh relijiel").
Dedennet e vez an tourist gant ar sevenadur ha gant natur al lec'hioù gweladennet gantañ. E-pad pell eo bet miret an oberiantiz-se evit an dud pinvidik. Dibaoe eo deuet an touristerezh da vezañ un industriezh wirion, pa oa en em lakaet da vale bro tud à renk etre eus broioù ar c'hornog (Frañs, Bro-Saoz, SUA...). An dra-se a zo bet posupl goude kresk live ar vuhez, ha goude an araokadennoù bet graet war tachenn an treuzdougen ivez.

## Liammoù diavaez

* (br) (fr) Tourisme Bretagne
# Tournamant ar 6 broad 2016

Tournamant ar 6 broad 2016, ez-ofisiel RBS 6 Nations 2016, zo un gevezadeg rugbi aozet e miz C'hwevrer ha miz Meurzh 2016. Gant skipailh Bro-Saoz ez eas ar maout, hag ar Chelem Meur war an dro.

## Ar skipailhoù

| 2015 | Broad | Stad | Kabiten | Gourdoner |
| 1 | Iwerzhon | Staid Aviva | Rory Best | Joe Schmidt |
| 2 | Bro-Saoz | Twickenham Stadium | Dylan Hartley | Eddie Jones |
| 3 | Kembre | Stadiwm y Mileniwm | Sam Warburton | Warren Gatland |
| 4 | Bro-C'hall | Stade de France | Guilhem Guirado | Guy Novès |
| 5 | Italia | Stadio Olimpico | Sergio Parisse | Jacques Brunel |
| 6 | Bro-Skos | Murrayfield Stadium | Greig Laidlaw | Vern Cotter |

## Ar renkadur

| Renk | Broad | Krogad | Krogad | Krogad | Krogad | Poent | Poent | Poent | Esae | Poent (r. hollek) |
| Renk | Broad | C'hoariet | Gounezet | Rampo | Kollet | Evit | A-enep | Kont | Esae | Poent (r. hollek) |
| 1 | Bro-Saoz | 5 | 5 | 0 | 0 | 132 | 70 | +62 | 13 | 10 |
| 2 | Kembre | 5 | 3 | 1 | 1 | 150 | 88 | +62 | 17 | 7 |
| 3 | Iwerzhon | 5 | 2 | 1 | 2 | 128 | 87 | +41 | 15 | 5 |
| 4 | Bro-Skos | 5 | 2 | 0 | 3 | 122 | 115 | +7 | 11 | 4 |
| 5 | Bro-C'hall | 5 | 2 | 0 | 3 | 82 | 109 | −27 | 7 | 4 |
| 6 | Italia | 5 | 0 | 0 | 5 | 79 | 224 | −145 | 8 | 0 |

## Ar c'hrogadoù

D1 * Bro-C'hall 23 - 21 Italia D1 * Bro-Skos 9 - 15 Bro-Saoz D1 * Iwerzhon 16 - 16 Kembre D2 * Bro-C'hall 10 - 9 Iwerzhon D2 * Kembre 27 - 23 Bro-Skos D2 * Italia 9 - 40 Bro-Saoz D3 * Kembre 19 - 10 Bro-C'hall D3 * Italia 20 - 36 Bro-Skos D3 * Bro-Saoz 21 - 10 Iwerzhon D4 * Iwerzhon 58 - 15 Italia D4 * Bro-Saoz 25 - 21 Kembre D4 * Bro-Skos 29 - 18 Bro-C'hall D5 * Kembre 67 - 14 Italia D5 * Iwerzhon 35 - 25 Bro-Skos D5 * Bro-C'hall 21 - 31 Bro-Saoz

## Brezhoneg

* Ar c'hrogad Skos - Bro-C'hall a voe skingaset ha prezegennet war-eeun e brezhoneg, d'ar Sul 20 a viz Meurzh, gant ar gevredigezh Kentelioù an Noz.

## Liamm

* (fr) Lec'hienn ofisiel
# Tourmignies

Kumunioù Frañs :
| Anv | Tourmignies |
| Skoed | |
| Lec'hiadur Tourmignies e Kanton Pont-à-Marcq hag en Arondisamant Lille | |
| Riez | Frañs |
| Departamant | Norzh |
| Bro hengounel | |
| Arondisamant | Lille |
| Etrekumuniezh | Communauté de communes du Pays de Pévèle |
| Kanton | Pont-à-Marcq |
| Kod INSEE | 59600 |
| Kod-post | 59551 |
| Maer | Alain Duchesne |
| Amzer-gefridi | 2008-2014 |
| Gorread | 2,03 km² |
| Led | 50° 30' 27" Norzh |
| Hed | 03° 05' 06" Reter |
| Uhelder kreiz | .. m |
| Uhelder bihanañ | 37 m |
| Uhelder brasañ | 49 m |
| Poblañs hep kontoù doubl | 694 (2009) |
| Stankter | 342 a./km² |
| Lec'hienn ar gumun | |
Tourmignies a zo ur gumun eus departamant Norzh e Bro-C'hall.

## Dave ha notennoù

* ↑ Cassini hag EBSSA
# Tourig

Tourig :
| Ar maerdi. ||
| Anv gallaouek | Tóric |
| Anv gallek (ofisiel) | Thourie |
| Bro istorel | Bro Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Gwerc'h-Breizh |
| Kod kumun | 35335 |
| Kod post | 35134 |
| Maer Amzer gefridi | Daniel Bordier 2014-2026 |
| Etrekumuniezh | Kumuniezh kumunioù Bro Maen ar Boudiged |
| Bro velestradurel | Bro Gwitreg |
| Lec'hienn Web | https://thourie.fr/ |
| Poblañsouriezh ||
| Poblañs | 854 ann. (2020) |
| Stankter | 36 ann./km² |
| Douaroniezh ||
| Daveennoù lec'hiañ | 47° 51′ 18″ Norzh 1° 28′ 47″ Kornôg / 47.855, -1.47972222222 |
| Uhelderioù | kreiz-kêr : 56 m bihanañ 34 m — brasañ 97 m |
| Gorread | 24,04 km² |
| Tourig ||
| kemmañ |
Tourig (Thourie e galleg ofisiel) a zo ur gumun eus Breizh, e kanton Gwerc'h-Breizh, en departamant Il-ha-Gwilen.

## Douaroniezh

* War lez ar stêr Sevnon emañ Tourig.

## Anv

* Erwan Vallerie (1995) ː Turricensis, IX$^{vet}$ ; Turrich, 845

## Istor
### XX$^{vet}$ kantved
#### Brezel-bed kentañ

* Mervel a reas 61 gwaz a gollas o buhez abalamour d'ar brezel hervez monumant ar re varv, eleze 5,53% ag ar boblañs hervez an niveradeg bet graet e 1911 ; unan anezhe a varvas en Emgann Rossignol e Belgia d’an 22 a viz Eost 1914, er 1añ Rujumant Troadegiezh Drevadennel e oa.

#### Eil Brezel-bed

* Mervel a reas eizh den eus ar gumun abalamour d'ar brezel.

## Monumantoù ha traoù heverk

* An iliz katolik.
* Ar c'hastell.
* Ar skingaser.
* Iliz katolik Sant Bertele.
* Kastell La Raimbaudière.
* Skingaser Rennes - Thourie.
* Ar monumant.
* Monumant ar re varv e-tal an iliz katolik, luc’hskeudennoù.
* Plakennoù ar re varv (1914-1918 ha 1939-1945) en iliz katolik, luc’hskeudennoù.

## Emdroadur ar boblañs 1962-2012

Niver a annezidi

## Tud

* Jean Gascher des Burons, selaouer ouzh Kambr ar C'hontoù Breizh e 1608

### Tud marvet eno

* Auguste Pavie a voe maer ar gumun; mervel a reas eno d'ar 7 a viz Mae 1925.

### Ardamezeg ar familhoù

| Haicault Aotrounez ar Pont | En argant e sourin en glazur |
| Gascher Aotrounez les Burons | Rannet etre argant ha glazur, e greskenn an eil en egile |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr) Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ Aotrounez du Pont., e Tourig. Ur maer Kastell-Briant e 1696.
# Tourkaneg

Ur yezh nilez-saharek eus skourr yezhoù nilotek ar reter eo an tourkaneg (saozneg: turkana; tourkaneg: ng'aturk(w)ana) komzet gant tro-dro da 340 000 den e gwalarn Kenya.
Tost-tre eo d'ar c'harimodjongeg, an tesoeg ha d'ar yezhoù tesoek-tourkanek all.

## Gwelet ivez

* Yezhoù nilez-saharek
* Yezhoù nilotek

## Liammoù diavaez

* Ethnologue
# Vulpes pilum mutat, non mores

Vulpes pilum mutat, non mores, pe Vulpem pilum mutare, non mores, zo ul lavar latin hag a dalvez Kemmañ e vlev a ra al louarn; kemmañ e zoare da vevañ ne ra ket.
Da dostaat eo ouzh al lavar brezhonek : Al louarn a varvo en e groc'hen. en italianeg e lavarer La volpe cambia (pe perde) il pelo ma non il vizio (pe la propria natura, pe i propri costumi).
Evel-just, e-lec'h al louarn e ranker kompren an den.
# Vydūnas

Vilius Storostas-Vydūnas (Jonaičiai, 22 a viz Meurzh 1868 - Detmold, 20 a viz C'hwevrer 1953), anavezetoc'h evel Vydūnas, a oa ur skrivagner ha prederour lituanat hag unan eus pennoù an emsav broadel lituanat e Lituania Vihan (e Prusia ar Reter).
Ganet e voe Vydūnas e kêriadenn Jonaičiai, e-kichen Šilutė, e Rouantelezh Prusia. Kaieret e oa bet gant an anv alamanek Wilhelm Storost, met Vilimas pe Vilius Storostas e oa e anv e lituaneg, yezh e familh. «Vydūnas» a gemeras evel anv-pluenn pa oa war-dro 40 vloaz. Mervel a reas e Detmold, en Alamagn, ma oa bet o chom goude an Eil Brezel-bed.
# Vyatcheslav Molotov

Ur politikour soviedat e oa Vyatcheslav Mic'hhailovitch Skryabin Molotov (Вячесла́в Миха́йлович Скря́бин Мо́лотов), bet ganet d'an 9 a viz Meurzh (25 a viz C'hwevrer, deiziadur julian) 1890, marvet d'an 8 a viz Du 1986.

## Levrlennadur

* Feliks Ivanovitch Tchouev, Conversations avec Molotov: 140 entretiens avec le bras droit de Staline, Embannadurioù Albin Michel,Pariz, 1995, ISBN/ISSN/EAN : 2-226-07650-6.
# Vyera Mentchikova

Vyera Mentchikova (e tchekeg: Věra Menčíková, e ruseg: Вера Францевна Менчик / Vyera Frantsevna Mentchik, e saozneg: Vera Menchik-Stephenson) a zo bet ganet d'an 16 a viz C'hwevrer 1906 e Moskov (Rusia) ha marvet d'an 26 a viz Mezheven 1944, e Kent, (Bro-Saoz).
Meurc'hoarierez echedoù tchek-breizhveurat.
Dont a reas a-benn da vout kampionez ar bed e 1927 (Londrez). Difenn ha mirout e reas he zitl e 1930 (Hambourg), 1931 (Praha), 1933 (Folkestone), 1934 (Rotterdam), 1935 (Varsovia), 1937 (Semmering) ha 1939 (Buenos Aires) . Kampionez e oa c'hoazh pa voe lazhet gant ur vombezenn-nij alaman V1 pe V2 kouezhet war he zi e 1944.

## Partiennoù dedennus

* Frédéric Lazard a-enep da Vyera Mentchikova, Pariz 1929, Digoradur Bird
* Mir Sultan Khan a-enep da Vyera Mentchikova, Hastings 1931, Garadenn an Damez nac'het]
* Vyera Mentchikova a-enep da George Thomas, Poděbrady 1936

## Liammoù diavaez

* "Vyera Mentchikova" gant Bill Wall
* 10 Lec'hiadenn a-bouez ag he fartiennoù
# Vytautas Landsbergis

Vytautas Landsbergis (ganet d'an 18 a viz Here 1932 e Kaunas) zo ur politiker mirour eus Lituania en deus kemeret ur perzh bras e dizalc'hidigezh Lituania diouzh an Unvaniezh Soviedel.
En amzer ma oa Lituania en Unvaniezh Soviedel e oa kelenner sonerezh el Lietuvos Muzikos Akademija (Akademiezh Sonerezh Lituania) e Vilnius. Laket e voe e penn ar parlamant da c'hortoz (Seimas), pa voe embannet dizalc'hiezh ar vro e 1990, hag evel-se e voe, er fedoù, kentañ prezidant Lituania, eus an 11 a viz Meurzh 1990 betek ar 25 a viz Du 1992. Diwezhatoc'h e voe e penn ar Seimas adarre, eus ar 25 a viz Du 1996 betek an 19 a viz Here 2000, ha kannad e Parlamant Europa eus 2004 da 2014.
# Vvet kantved kt JK

Eil milved kt JK | I$^{añ}$ milved kt JK | I$^{añ}$ milved
../.. | VII$^{vet}$ kantved kt JK | VI$^{vet}$ kantved kt JK | Vvet kantved kent JK | IV$^e$ kantved kt JK | III$^e$ kantved kt JK | ../..
Bloavezhioù 490 kt JK | Bloavezhioù 480 kt JK | Bloavezhioù 470 kt JK | Bloavezhioù 460 kt JK | Bloavezhioù 450 kt JK Bloavezhioù 440 kt JK | Bloavezhioù 430 kt JK | Bloavezhioù 420 kt JK | Bloavezhioù 410 kt JK | Bloavezhioù 400 kt JK
| -500 | -499 | -498 | -497 | -496 | -495 | -494 | -493 | -492 | -491 |
| -490 | -489 | -488 | -487 | -486 | -485 | -484 | -483 | -482 | -481 |
| -480 | -479 | -478 | -477 | -476 | -475 | -474 | -473 | -472 | -471 |
| -470 | -469 | -468 | -467 | -466 | -465 | -464 | -463 | -462 | -461 |
| -460 | -459 | -458 | -457 | -456 | -455 | -454 | -453 | -452 | -451 |
| -450 | -449 | -448 | -447 | -446 | -445 | -444 | -443 | -442 | -441 |
| -440 | -439 | -438 | -437 | -436 | -435 | -434 | -433 | -432 | -431 |
| -430 | -429 | -428 | -427 | -426 | -425 | -424 | -423 | -422 | -421 |
| -420 | -419 | -418 | -417 | -416 | -415 | -414 | -413 | -412 | -411 |
| -410 | -409 | -408 | -407 | -406 | -405 | -404 | -403 | -402 | -401 |
| Gwelet ivez : Roll ar C'hantvedoù, Sifroù roman ||||||||||
Kregiñ a ra ar Vvet kantved kent JK d'ar 1añ a viz Genver -500 hag ec'h echu d'an 31 a viz Kerzu -401.
# Vyborg

Vyborg (ruseg: Выборг, finneg: Viipuri), kêr e gwalarn Rusia, e strizh-douar Karelia. Betek 1940 e oa e Finland, hag adtapet e oa bet gant ar Finlandiz e 1941 betek 1944.
A-fed annezidi e oa 79 962 (2010); 79 224 (2002); ha 80 924 (1989).
# Tsimaneg

Ur yezh digenvez eo an tsimaneg. Komzet eo gant 5.316 a dud war ribl ar stêr Maniqui hag e kerioù San Miguel de Huachi ha Santa Ana de Alto Beni. Tremenet eo c'hoazh ar yezh d'ar vugale met kiniget eo gant ar spagnoleg.

## Niverioù e tsimaneg

* 1 irit
* 2 pana
* 3 chibin
* 4 tsis
* 5 cánam
* 6 ebeuñ
* 7 yevetige
* 8 quencañ
* 9 arajatec
* 10 tac

## Gwelet ivez

Yezhoù Bolivia
# Tsongeg

Ur yezh vantouek eo ar tsongeg, komzet gant tro-dro da 1.646.000 a dud e Suafrika e-lec'h m'emañ unan eus an 11 yezh ofisiel . Komzet e vez ivez gant 1,5 milion a dud e Mozambik, 19.000 e Bro-Swazi ha 5.000 e Zimbabwe.
Pater noster in Tsonga:
    Tata wa hina la nge matilweni,
    vito ra wena a ri hlawuleke;
    a ku te ku fuma ka wena;
    ku rhandza ka wena a ku endliwe misaveni,
    tanihi loko ku endliwa tilweni.
    U hi nyika namuntlha vuswa bya hina bya siku rin'wana ni rin'wana;
    u hi rivalela swidyoho swa hina,
    tanihi loko na hina hi rivalela lava hi dyohelaka;
    u nga hi yisi emiringweni,
    kambe u hi ponisa eka Lowo biha,
    Amen.

## Gwelet ivez

* Yezhoù bantouek

#### Liammoù diavaez

* Ethnologue
# Tsundere

Tsundere (ツンデレ, distaget [tsɯndeɾe]) zo ur ger japanek evit ober anv eus un dudenn gwelet evel reut ha yen (raloc'h evel un enebour) met a zeuio goustadik, gant an amzer o redek, da vezañ un dudenn hegarat hag a-wechoù ur gamalad. Ar ger a zo bet savet a-ziwar ar gerioù tsun tsun (ツンツン), o talvezout mont kuit gant heug, ha dere dere (デレデレ) o talvezout 'lovey dovey' (dous, hegarat).
Da gentañ e oa bet adkavet ar ger tsundere er c'hoarioù japanat doare bishōjo. Goude-se ez eo bet implijet ar ger gant al luskad otaku Moe. Bremañ e vez implijet ar ger-se e doareoù lies evel er maid cafés, tresadennoù-bev anime, manga, novels, ha memes er mediaoù bras. Sikouret eo bet brud an droienn dre ar visual novel Kimi ga Nozomu Eien.

## Orin an tsundere

An aozour mangaioù Ken Akamatsu a laka an tsundere evel unan eus doareoù ar moe: "The person feeling it must be stronger: The object of 'moe' is weak and dependent (like a child) on the person, or is in a situation where she cannot oppose (like a maid)... (*Tsundere only: There will be times where the stronger and weaker role is reversed)."
Mennad an tsundere a zo deuet war-wel e Japan dre ur maid cafe anvet Nagomi en Akihabara pa oa kroget al lec'h da gaout darvoudoù anvet "tsundere" e 2006.

## Skouerioù tudennoù

* Eri Sawachika e School Rumble 'zo un dudenn tsundere. Pinvidik, sellet a ra ar re all gant dismegañs bras, dreist-holl a-enep Kenji Harima. Lesanvet eo gantañ, Ojo (お嬢 Ojō) kement a "priñsez". A-benn ar fin tostaat a ra hi eus an den a live sokial uhel betek bezañ e karantez gantañ.
# Tsimbreg

Ur yezh c'hermanek eus is-skourr yezhoù aostriek-bavarek ar su eo an tsimbreg komzet gant 3 960 den e rannvroioù Trentino ha Veneto en Italia. Arc'haek-kenañ eo chomet an tsimbreg, betek ma ne vez ket komprenet gant yezherien ar rannyezhoù alamanek all. Al lodenn vrasañ eus an tsimbregerien a zo o chom er c'humunioù-mañ:
* Lusern (Luserna)
* Robàan (Roana)
* Mittebald (Mezzaselva)
* Rotz (Rotzo)
* Ljetzan (Giazza)
* Lusaan Kunken (Lusiana Conco)
* Plodn (Sappada)
* Oberzahre (Sauris di Sotto)
* Tischlbong (Timau)
E kumunioù all evel Schlège (Asiago en italianeg), Lafraun (Lavarone) ha Vielgereut (Folgaria) ez eo aet an tsimbreg da get da vare gouarnamant faskour Mussolini.
Eus 20 000 den er XVIvet kantved ne chom nemet 2 200 e deroù ar XXIañ kantved, petra bennak ma seblant kreskiñ un tamm bremañ.

## Liammoù diavaez

* Lec'hienn kumun Lusern (en italianeg)
* Kentelioù tsimbrek (en alamaneg)
# Tsoumeg

Ur yezh sinek-tibetek eus is-skourr yezhoù tibetek ar c'hreiz eo an tsoumeg (tsum pe tsumge) komzet gant tro-dro da 2.200-3.500 den (1980) e Nepal.

## Gwelet ivez

* Yezhoù sinek-tibetek
* Yezhoù tibetek rik
# Tsouvaneg

Ur yezh tchadek eus is-skourr ar yezhoù biouek-madarek A.8 eo an tsouvaneg (tsuvan, terki, teleki pe tchede) komzet gant tro-dro da 65.000 den en e holl e norzh Kameroun.

## Gwelet ivez

* Yezhoù biouek-madarek
* Yezhoù afrez-aziatek
# Tsimchieg

Ur yezh penoutiek eus ar skourr ar yezhoù tsimichiek eo an tsimchieg (tsimshian, tsimpshean, zimshian pe chimmezyan), komzet gant tro-dro da 500 den en holl war aodoù norzh Kolombia Breizh-Veur e Kanada (432 den diwar 3.200 a dud en holl e 1995) hag er Stadoù-Unanet (70 den diwar 1.300 a dud en holl e 1995).
En arvar da get eo er Stadoù-Unanet dre m'eo kozh an holl dud a ra ganti.
Div rannyezh pennañ ez eus, disheñvel-tre an eil diouzh eben:
* Tsimichieg ar su (sugxs)
* Tsimichieg an arvor (sm'algyak): Stadoù-Unanet

## Gwelet ivez

* Yezhoù penoutiek
# Tsitakismos

Implijout a reer an termen tsitakismos (gresianeg: τσιτακισμός) war dachenn studi rannyezhoù ar gresianeg a-vremañ evit deskrivañ ur c'hemm fonologel ma teu da vezañ /k/ > /ts/ dirak ar vogalennoù a-raok /i, e, j/ peurliesañ, hag ivez e lec'hioù 'zo /x, g/ > /s, dz/.
Kavet vez an tsitakismos en darn vrasañ eus Inizi ar C'hikladez hep staonekadur, da lâret eo /k/ + vogalenn a-raok > /ʧ/.

## Levrlennadur

* (en) Trudgill, P. Modern Greek Dialects, en linenn
# Tsundoku

An tsundoku eo an anv japanek roet d'ar berniañ levrioù prenet hep o lenn.

## Liammoù diavaez

* Pennad kelaouenn
# Yezhoù noupeek

Ur skourr eus ar yezhoù benouek-kongoek, renket d'o zro e-touez ar yezhoù nijerek-kongoek eo ar yezhoù noupeek (nupoid), ennañ 12 yezh, en o zouez an noupeeg.

## Gwelet ivez

* Yezhoù nijerek-kongoek
# Yezhoù obek-ougrek

Un isskourr eus ar yezhoù ougrek eo ar yezhoù obek-ougrek (saozneg: ob-ugric), ennañ 2 yezh komzet e Rusia (Europa):
* C'hantieg
* Mansieg

## Gwelet ivez

* Yezhoù ouralek
* Yezhoù finnek-ougrek
# Yezhoù nubiek

Ur skourr eus ar yezhoù nilez-saharek eo ar yezhoù nubiek.
Setu roll ar yezhoù nubiek pennañ:
* Nobineg
* Yezhoù kenzek-dongalawek
** Kenzeg
** Dongolaweg
* Midobeg
* Birgideg
* Nubieg ar Menezioù
Skrivet e vez ar yezhoù noubek a-vremañ gant al lizherenneg arabek gant sinoù ispisial evit vogalennoù na vezont ket kavet en arabeg pe gant al lizherenneg latin.

## Gwelet ivez

* Yezhoù nilez-saharek
# Yezhoù okainek

Un isskourr eus ar yezhoù witotoek eo ar yezhoù okainek (saozneg: Ocaina), ennañ 1 yezh komzet e Suamerika e Perou:

## Gwelet ivez

* Yezhoù okainek-witotoek rik
# Yezhoù noungek

Ur skourr eus ar yezhoù sinek-tibetek eo ar yezhoù noungek (nung) komzet en Sina ha Myanmar, ennañ pemp yezh:
* Droungeg
* Lamaeg
* Norraeg
* Noungeg
* Rawangeg

## Gwelet ivez

* Yezhoù sinek-tibetek
# Yezhoù oil

Ar yezhoù oil (langues d'oïl e galleg) zo un hollad yezhoù, pe rannyezhoù, romanek, kar d'ar galleg, hag a ya d'ober ar pezh a anver ur c'h-"continuum" rannyezhoù komzet e hanternoz Bro-C'hall, e kreisteiz Belgia, hag un tammig ivez e kornôg Suis. Emañ ar yezhoù oil e kerentiad ar yezhoù romanek.
Gant ar yezhoniourien e vez rannet ar yezhoù romanek komzet e Bro-C'hall e tri skourr bras : ar yezhoù oil, ar yezhoù oc pe okitaneg, hag ar rannyezhoù frankoprovañsek pe arpitaneg.
Rannet eo bet domani ar yezhoù oil e meur a dachenn vras gant ar yezhoniourien. Pa dremener eus an eil tachenn d'eben e c'hall ar yezherien en em gompren, met etre tachennoù hag a zo pell an eil diouzh eben, n'eus ket a gomprenezon ken.
Tachenn an hanternoz (levezon frankek)
* pikardeg
* walloneg
* loreneg
* normaneg an hanternoz, komzet en hanternoz d'al linenn Joret, gant parlantoù an inizi angl-ha-norman (jerzenezeg, gwernenezeg, sarkeg, aldernezeg)
* champagneg
Tachenn ar c'hreiz
* galleg standard
* parlant bro Orleañs
* parlant Touren
* parlant Berry
* parlant Bourbonez
Tachenn ar reter (levezon burgondek)
* Bourguignon
* Franc-Comtois
Tachenn ar c'hornôg
* normaneg ar c'hreisteiz
* parlant Perche
* parlant Maine
* parlant Anjev
* gallaoueg
Tachenn ar mervent
* poateveg
* santonjeg (alies e vezont bodet en un hollad poateveg-santonjeg).
Peuzvarv eo ar rannyezhoù a veze komzet en tachennoù tost da Bariz (Orléanais, Champagn...). Bev a-walc'h eo avat ar pikardeg, ar walloneg, ar poateveg hag ar santonjeg...

## Notennoù

* ↑ Manuel pratique de philologie romane, Pierre Bec, 1970–1971
a vo kavet e Wikimedia Commons.
# Yezhoù ojibwek

Un isskourr eus yezhoù algonkek ar c'hreiz eo ar yezhoù ojibwek, ennañ 8 yezh komzet e Amerika an Norzh e Kanada hag er Stadoù-Unanet:
* Algonkeg
* Tchipeweg
* Ojibweg ar gwalarn
* Ojibweg ar c'hreiz
* Ojibweg ar reter
* Ojibweg ar c'hornôg
* Ojibweg Severn
* Odawaeg (Ottawa)

## Gwelet ivez

* Yezhoù aljek
* Yezhoù algonkek